Bæjaryfirvöld á Akranesi eru með gjaldskrármál strætisvagna til skoðunar . Eins og greint hefur verið frá í fréttum hefur verið ákveðið að gefa námsmönnum frítt í strætó í Reykjavík , Mosfellsbæ og Garðabæ . Gísli S. Einarsson , bæjarstjóri Akraness sagði í samtali við Skessuhorn að verið væri að skoða hvað það þýddi annarsvegar að gefa námsmönnum frítt í strætó og hins vegar að afnema gjaldtöku fyrir alla . Gísli segir að námsmenn séu mikill meirihluti notenda þjónustunnar og það geti verið hálfankannalegt ef einungis 20% farþega greiði fyrir þjónustuna , hinir fái hana frítt . „ Við erum búnir að biðja um upplýsingar frá Strætó bs. um hvað það mundi þýða fyrir okkur að fara þessar leiðir og hver kostnaður yrði við fríar ferðir fyrir alla eða einungis fyrir námsmenn . Við munum taka ákvörðun á haustmánuðum en við munum ekki standa okkur lakar en aðrir í þessum málum . “